Rīgā, 2023.gada 4.janvārī

Lāču pamatskolas vecākiem

Cienījamie vecāki!

Paldies Jums par sniegto atbalstu skolas akreditācijā un skolas direktora profesionālās darbības novērtēšanas procesā! Esam pateicīgi tiem vecākiem, kuri piedalījās sarunā ar akreditācijas ekspertu komisiju un pauda savu viedokli par skolas un vecāku sadarbību, kā arī visiem vecākiem, kuri ir ieinteresēti skolas darbā un attīstībā. Šobrīd, kad akreditācija ir noslēgusies, vēlos Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Lāču pamatskola ir akreditēta uz 6 gadiem, apliecinot, ka skolas darbība atbilst optimālam kvalitātes līmenim. Savukārt direktora Andra Meškovska darbs tiek vērtēts ar kvalitātes līmeni “labi”, tādējādi atzīstot, ka direktors savu darbu veic atbilstoši tiesību aktos noteiktajām prasībām, ir skaidra vīzija par vērtībās balstītu skolas kultūru, organizē pārmaiņu ieviešanas procesu un veicina skolas attīstību.

Lāču pamatskolai ir savas stiprās puses:

Skolas kolektīvs veido cieņpilnu, atvērtu un pozitīvu komunikāciju, nodrošina labvēlīgu emocionālo gaisotni skolā, atbalstošas savstarpējās attiecības un motivāciju radošai darbībai.

Direktors veido sekmīgas sadarbības sistēmu ar skolas padomi un vecākiem, īstenojot dažādus projektus iestādes infrastruktūras un resursu uzlabošanā.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas un sarunas ar skolas direktoru, direktora vietniekiem, pedagogiem, atbalsta personālu, skolēnu vecākiem, dibinātāja pārstāvjiem.
2. 8 mācību stundu vērošana.
3. Skolas apskate kopā ar skolēnu pašpārvaldi.
4. Dokumentu un informācijas analīze (skolas pašnovērtējuma ziņojums un attīstības stratēģija, vērtēšanas kārtība, skolvadības sistēma *Mykoob,* audzināšanas darba prioritātes trīs gadiem, Valsts izglītības informācijas sistēmā pieejamie dati, tīmekļa platformas *Edurio* anketu rezultāti).
5. Situāciju analīze par pedagoģijas un skolas aktuālās darbības jautājumiem.
6. Tīmekļvietnes un komunikācijas sociālajos medijos analīze.
7. Attālināto mācību organizācijas un īstenošanas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi, sadarbībā ar dibinātāju precizēt skolas un izglītības programmu īstenošanas kvalitātes mērķus, tādējādi

veicinot pozitīvu mācību sasniegumu dinamiku un paaugstinot izglītības kvalitāti kopumā. Tāpat ir iespējams pilnveidot mācīšanas un mācīšanās kvalitāti iestādē, nodrošinot mācību procesa pakāpenisku pāreju no pedagogcentrēta uz skolēnu centrētu un pašvadītu mācību procesu, ka arī ikdienas darbā skolotājiem realizēt individualizētu, diferencētu un personalizētu pieeju, ņemot vērā skolēnu spējas un intereses. Lai nodrošinātu vienlīdzības principa ievērošanu un katra skolēna izaugsmi, skolā ir nepieciešams precizēt vērtēšanas kārtību,

Novēlu Jums sekmīgu turpmāko sadarbību ar skolas vadību un pedagogiem!

Ekspertu komisijas vadītāja Natālija Geriņa

,